_:nc6095544f92342ef9b78b21143fd7608xb0
<http://schema.org/articleBody>
"Andorra Turisme i els set comuns d’Andorra han reeditat la guia de senderisme Camins d’Andorra, en què s’han inclòs dotze rutes noves. D’aquesta manera, la publicació, que també ha renovat el disseny, conté un total de 66 itineraris repartits entre les set parròquies explicats cadascun d’ells en una fitxa extraïble que es pot protegir amb una funda de plàstic, inclosa també amb la guia. A la fitxa s’especifica informació pràctica per al visitant que acudeix al país a practicar senderisme. Les rutes estan catalogades en funció del nivell de dificultat en diferents colors, que van de menys a més difícil (negre, vermell, blau i verd), seguint el que es fa a l’hora de senyalitzar les pistes d’esquí. En concret, s’hi inclouen divuit rutes de color verd, quinzes de blaves, 26 de vermelles i set de negres. S’hi han afegit tres itineraris blaus, sis de vermells i quatre de negres. La guia està disponible a totes les oficines de Turisme del país."
<https://www.diariandorra.ad/nacional/180713/es-reedita-guia-camins-andorra-amb-noves-rutes-per-fer-senderisme_38734.html>